Allt frá fjórða áratugnum hafa dansmyndir notið mikilla vinsælda og svo virðist sem ný dansmynd komi út á tveggja ára fresti . Ólíkt söngvamyndum , þar sem söngurinn hefur ekki bein áhrif á söguþráðinn og persónurnar syngja bara í tíma og ótíma , þá fjalla dansmyndir um dans og iðkendur hans : ástríðuna , kröfurnar og streðið . Hér eru nokkrar klassískar dansmyndir sem gaman er að horfa á aftur og aftur . Tyler Gage er „ street “ - dansari í frístundum sem er gert að afplána samfélagsþjónustu í dansskóla eftir að hafa unnið þar skemmdarverk ásamt félögum sínum . Í fyrstu skúrar hann aðeins gólfin en þegar upprennandi dansari , Nora , missir dansfélaga sinn nokkrum vikum fyrir stóra keppni er Tyler fenginn til að koma í hans stað . Þrátt fyrir að vera algjörar andstæður tekst þeim að læra hvort af öðru og verða ástfangin í leiðinni . Fjölmargar Step Up-myndir hafa fylgt í kjölfarið en þessi fyrsta er best . Tólf upprennandi ballettdansarar frá ýmsum stigum þjóðfélagsins hefja nám í American Ballet Academy í New York í von um að komast að hjá dansflokknum í lok árs . Jody hefur ástríðuna en ekki réttu líkamsbygginguna né nógu góða tækni . Maureen er hins vegar með tæknina á hreinu og á framtíðina fyrir sér en er orðin langþreytt á dansinum . Eva hefur alla burði til að verða aðalballerína en er með allt á hornum sér og rífur kjaft við kennarana . Þær reyna , ásamt karldönsurunum , að takast á við kröfurnar og rembast við að komast í sem best hlutverk í lokasýningunni . Nina er dansari í New York City-ballettinum og allt hennar líf snýst um ballettdans . Þegar listræni stjórnandinn ákveður að skipta út aðalballerínunni í opnunarstykki vetrarins , Svanavatninu , þá er Nina fyrsti kostur í hlutverkið . Nýr dansari , Lily , veitir henni þó harða samkeppni . Nina passar fullkomlega í hlutverk hvíta svansins en Lilly er fullkomin í hlutverk svarta svansins . Frábær mynd þar sem ótrúleg dansatriði tvinnast saman við magnaðan söguþráð með tryllisívafi . Fred Astaire leikur Lucky Garnett sem leggur stund á bæði dans og fjárhættuspil af kappi . Hann er trúlofaður hinni fögru Margaret Watson en hefur sínar efasemdir um brúðkaupið og hjónabandið sem verður til þess að hætt er við athöfnina . Tilvonandi tengdafaðir hans segir honum að hann geti fengið annað tækifæri ef hann geti þénað tuttugu og fimm þúsund dollara svo Lucky heldur til New York til að freista gæfunnar . Þar hittir hann hinn heillandi danskennara Penny Carroll , sem leikin er af Ginger Rogers , og þá breytist margt . Ren McCormack flytur frá stórborginni Chicago til smábæjar í miðríkjunum . Eins og það sé ekki nógu slæmt þá kemst hann að því að yfirvöld bæjarins hafa bannað rokk og dans . Hann á erfitt með aðlagast samfélaginu en nær engu að síður að vinna hylli aðalskvísu bæjarins , Ariel , sem er jafnmikill uppreisnarseggur og hann . Saman reyna þau að hrista upp í fólkinu og halda alvöruball en prestur bæjarins og faðir Ariel reynir að standa í vegi þeirra . Líf Tony Manero er ekki upp á marga fiska en hann vinnur í málningarvöruverslun og býr enn í foreldrahúsum í Brooklyn . Hann lifir fyrir helgarnar því þá fer hann ásamt vinum sínum á klúbbinn og dansar diskódans . Þegar tilkynnt er um stóra danskeppni á staðnum ákveður hann að slá til og fær hina fögru Stephanie til að keppa með sér , þrátt fyrir að hún hafi sínar efasemdir . Þau æfa saman öllum stundum en eins og oft vill verða þá verða þau fljótt ástfangin . Frances „ Baby “ Houseman fer með fjölskyldu sinni í sumarfrí til Catskills-fjalla í New York-fylki . Hún hefur alist upp við góð efni og allir búast við að hún geri allt sem búist er við af góðum stelpum . Öllum að óvörum verður Baby hins vegar ástfangin af danskennara dvalarstaðarins , Johnny , sem á gerólíkan bakgrunn . Þau byrja að dansa saman , gegn vilja föður hennar , staðráðin í því að sigra í lokahæfileikakeppni sumarsins . Fræga lyftan undir lokin svíkur engan .